पाएं अपने शहर की ताज़ा ख़बरें और फ्री ई-पेपरडाउनलोड करें
मानपुर थाना क्षेत्र के तेतरावां गांव के पास सोमवार को बदमाशों ने किसान से 2 लाख 68 हजार रुपये लूट लिये। इस संबंध में पीड़ित अस्थावां थाना क्षेत्र के फतेहपुर गांव निवासी चंद्रमणी कुमार ने तीन नामजद व कुछ अज्ञात लोगों के खिलाफ लूटपाट का आरोप लगाते हुए प्राथमिकी के लिए थाने में आवेदन दिया है। आवेदन के अनुसार उन्होंने डमर बिगहा गांव के अरविंद चौहान के पास हाफ डाला वाहन बेचा था। सोमवार को वे अपने रिश्तेदार नीतीश कुमार के साथ पैसा लाने गये थे। दोनों रुपये लेकर बाइक से तेतरावां के भैरो स्थान के पास पहुंचे तो 5-6 लोगों ने घेर लिया और जबरन रुपये छीन लिये। उन्होंने तेतरावां गांव निवासी दो लोगों की पहचान का दावा किया है। थानाध्यक्ष जितेन्द्र कुमार ने घटना को संदिग्ध बताते हुए कहा कि मामले की छानबीन की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn